
įsakymu Nr. V-447


ŠALČININKŲ JANO SNIADECKIO GIMNAZIJOS POPAMOKINĖS VEIKLOS GRUPĖS ORGANIZAVIMO TVARKOS APRAŠAS
 

I SKYRIUS
BENDROSIOS NUOSTATOS

1. [bookmark: _GoBack]Šalčininkų Jano Sniadeckio gimnazijos popamokinės veiklos grupės (toliau – Grupė) organizavimo tvarkos aprašas (toliau – Aprašas) nustato pradinių klasių mokinių veiklos po pamokų tikslą ir uždavinius, mokinių priėmimo į grupę ir grupės darbo organizavimo tvarką.
2. Apraše vartojamos sąvokos:
2.1. grupė – tėvų (globėjų, rūpintojų) prašymų pagrindu suburta mokinių grupė, kuriai teikiama popamokinės priežiūros ir užimtumo paslauga;
2.2. grupės pedagogas – pedagoginis darbuotojas, organizuojantis Grupės veiklą ir užtikrinantis mokinių priežiūrą po pamokų;
2.3. grupės mokinys – gimnazijos mokinys, besimokantis pagal pradinio ugdymo programą, kurio tėvai (globėjai, rūpintojai) pateikė prašymą dėl grupės lankymo.
3. Grupės paslauga yra nemokama, teikiama tik gimnazijoje besimokantiems 1–2 klasių mokiniams pagal tėvų (globėjų, rūpintojų) pateiktus prašymus.

II SKYRIUS
GRUPĖS VEIKLOS TIKSLAS IR UŽDAVINIAI


4. Grupės veiklos tikslas - plėtoti vaikų socializacijos galimybes, užtikrinti saugų, kryptingą vaikų ugdymą ir užimtumą po pamokų. 
5. Grupės uždaviniai:
5.1. užtikrinti mokiniams mokymosi pagalbą ir konsultacijas ruošiant namų darbus; 
5.2. plėtoti mokinių užimtumo kryptis ir formas; 
5.3. sudaryti galimybę mokinių tėvams (globėjams, rūpintojams) derinti darbo ir šeimos įsipareigojimus.  

III SKYRIUS
MOKINIŲ PRIĖMIMAS

6. Grupę sudarant pirmenybė teikiama: 
6.1. mokiniams, kurių tėvai (globėjai, rūpintojai) dirba arba dėl kitų objektyvių aplinkybių negali užtikrinti vaiko priežiūros po pamokų;
6.2. mokykliniu ar kitu organizuotu transportu į gimnaziją atvykstantiems ir į namus išvykstantiems mokiniams, kuriems po pamokų tenka laukti transporto.
                  7. Mokinių priėmimas į grupę įforminamas gimnazijos direktoriaus įsakymu.

IV SKYRIUS
GRUPĖS DARBO ORGANIZAVIMAS

                  8. Grupė pradeda veikti nuo rugsėjo 2 d.
                  9. Grupės darbo laikas:



9.1. pirmadieniais–ketvirtadieniais nuo grupės mokinio pamokų pabaigos iki 18.00 val.;
9.2. penktadieniais (ir prieššventinėmis dienomis) nuo grupės mokinio pamokų pabaigos iki 17.00 val.;
9.3. susidarius ekstremaliajai situacijai ar esant kitoms teisės aktuose nustatytoms aplinkybėms, grupės veiklos organizavimas gali būti nutraukiamas ar kitaip koreguojamas.
10. Grupės veikla nuotoliniu būdu nėra vykdoma. Nuotolinio ugdymo metu, suderinus su gimnazijos vadovu, grupės pedagogui gali būti priskiriamos kitos veiklos funkcijos.
11. Grupės pedagogas:
11.1. teikia pagalbą mokiniui ruošiant namų darbus;
11.2. vykdo saugią mokinių priežiūrą grupės darbo laiko metu;
11.3. taiko mokinių poreikius atitinkančius ugdymo ir veiklos organizavimo būdus;
11.4. informuoja tėvus (globėjus, rūpintojus) apie grupės mokinių savijautą, sveikatą, elgesį, veiklą grupės metu;
11.5. bendradarbiauja su švietimo pagalbos mokiniui specialistais, socialiniais partneriais, tėvais (globėjais, rūpintojais);
11.6. organizuoja kokybišką mokinių laisvalaikį;
11.7. vykdo kitas su grupės veikla susijusias funkcijas;
11.8. vykdo grupės lankomumo apskaitą; 
11.9. per dvi savaites nuo grupės sudarymo dienos parengia einamųjų mokslo metų grupės veiklos planą ir teikia jį tvirtinti gimnazijos direktoriui.
12. Grupės mokinių maitinimą grupės veiklos metu apmoka tėvai (globėjai, rūpintojai) pagal nustatytus maitinimo įkainius.
13. Organizuojant grupės darbą sudaromos sąlygos mokiniams pailsėti, žaisti lauke ir užsiimti kita jų amžių bei poreikius atitinkančia veikla.
14. Mokinys iš grupės išleidžiamas tėvų (globėjų, rūpintojų) rašytiniame prašyme nurodytu laiku. Mokinį pasiima jo tėvai (globėjai, rūpintojai) arba kiti prašyme nurodyti pilnamečiai asmenys. Mokinys gali savarankiškai išvykti į namus tik tuo atveju, jeigu tai aiškiai nurodyta tėvų (globėjų, rūpintojų) rašytiniame prašyme. Apie pasikeitusį mokinio išvykimo laiką ar jį pasiimsiantį asmenį tėvai (globėjai, rūpintojai) iš anksto informuoja grupės pedagogą.

V SKYRIUS
BAIGIAMOSIOS NUOSTATOS

15. Grupės veiklos priežiūrą ir koordinavimą vykdo gimnazijos direktorius arba jo įgaliotas asmuo.
16. Aprašas keičiamas, papildomas ar pripažįstamas netekusiu galios gimnazijos direktoriaus įsakymu. 


________________
